નવાઝ પાકિસ્તાન પહોંચે તે પહેલાં જ તંત્રએ એમની પાર્ટી પાકિસ્તાન મુસ્લિમ લીગ-નવાઝ (પીએમએલ-એન)ના કાર્યકર્તાઓ વિરુદ્ધ આકરી કાર્યવાહી શરૂ કરી દીધી છે. અત્યાર સુધીમાં 300થી વધુ કાર્યકર્તાઓની ધરપકડ કરી લેવામાં આવી છે. તેમ છતાં પાર્ટીના કાર્યકર્તાઓ નવાઝ શરીફના સ્વાગત માટે એરપોર્ટ પહોંચી ગયા હોવાનો દાવો કરવામાં આવ્યો છે. જણાવી દઈએ કે નવાઝ શરીફની ધરપકડ માટે ત્રણ હેલિકોપ્ટર પણ તહેનાત કરવામાં આવ્યાં છે.